L 69/46
SK
Úradný vestník Európskej únie
4.3.2022
(7)
Spojené štáty americké nahlásili Komisii ďalší výskyt ohniska vysokopatogénnej aviárnej influenzy u hydiny.
Toto ohnisko sa nachádza v okrese New Castle v štáte Delaware, Spojené štáty americké a jeho výskyt bol potvrdený 22. februára 2022 laboratórnou analýzou (RT-PCR).
(8)
Okrem toho Spojené štáty americké nahlásili Komisii výskyt ďalších dvoch ohnísk vysokopatogénnej aviárnej influenzy u hydiny.
Tieto ohniská sa nachádzajú v okrese Greene v štáte Indiana, Spojené štáty americké a ich výskyt bol potvrdený 23. februára 2022 laboratórnou analýzou (RT-PCR).
(9)
Spojené štáty americké nahlásili Komisii ďalší výskyt ohniska vysokopatogénnej aviárnej influenzy u hydiny.
Toto ohnisko sa nachádza v treťom chove v už zasiahnutom okrese Dubois v štáte Indiana, Spojené štáty americké a jeho výskyt bol potvrdený 24. februára 2022 laboratórnou analýzou (RT-PCR).
(10)
Veterinárne orgány Kanady, Spojeného kráľovstva s Spojených štátov amerických zriadili v okruhu 10 km okolo postihnutých zariadení kontrolné pásma a v záujme kontroly výskytu vysokopatogénnej aviárnej influenzy a obmedzenia šírenia tejto choroby zaviedli politiku likvidácie zvierat.
(11)
Kanada, Spojené kráľovstvo a Spojené štáty americké predložili Komisii informácie o epidemiologickej situácii na svojom území, ako aj o opatreniach prijatých na zamedzenie ďalšieho šírenia vysokopatogénnej aviárnej influenzy.
Komisia tieto informácie vyhodnotila.
Na základe tohto hodnotenia a v záujme ochrany štatútu zdravia zvierat v Únii by už nemal byť povolený vstup do Únie, pokiaľ ide o zásielky hydiny, zárodočných produktov hydiny a čerstvého mäsa z hydiny a pernatej zveri z oblastí, na ktoré sa vzťahujú obmedzenia zavedené veterinárnymi orgánmi Kanady, Spojeného kráľovstva a Spojených štátov amerických z dôvodu nedávneho výskytu ohnísk vysokopatogénnej aviárnej influenzy.
(12)
Spojené kráľovstvo okrem toho predložilo aktualizované informácie o epidemiologickej situácii na svojom území v súvislosti s výskytom ohnísk vysokopatogénnej aviárnej influenzy potvrdených 2. novembra 2021 v chove hydiny v blízkosti mesta Wrexham, Wales a 12. novembra 2021 v blízkosti mesta Frinton-on-Sea, Tendring, Essex, Anglicko a o opatreniach prijatých na zabránenie ďalšiemu šíreniu uvedenej choroby.
Po výskyte ohniska choroby HPAI Spojené kráľovstvo vykonalo politiku likvidácie zvierat s cieľom kontrolovať a obmedziť šírenie uvedenej choroby.
Po vykonaní politiky likvidácie zvierat v chovoch hydiny, ktoré boli na jej území nakazené, Spojené kráľovstvo navyše dokončilo požadované opatrenia na čistenie a dezinfekciu.
(13)
Komisia vyhodnotila informácie, ktoré predložilo Spojené kráľovstvo, a dospela k záveru, že ohniská vysokopatogénnej aviárnej influenzy v chovoch hydiny v blízkosti mesta Wrexham, Wales a v blízkosti mesta Frinton-on-Sea, Tendring, Essex, Anglicko boli odstránené a že už neexistuje žiadne riziko spojené so vstupom komodít z hydiny do Únie z pásiem Spojeného kráľovstva, z ktorých bol v dôsledku uvedených ohnísk vstup komodít z hydiny do Únie pozastavený.
(14)
Prílohy V a XIV k vykonávaciemu nariadeniu (EÚ) 2021/404 by sa preto mali zodpovedajúcim spôsobom zmeniť.
(15)
Vzhľadom na súčasnú epidemiologickú situáciu v Kanade, Spojenom kráľovstve a v Spojených štátoch amerických, pokiaľ ide o vysokopatogénnu aviárnu influenzu a vážne riziko jej rozšírenia do Únie, by zmeny vykonávacieho nariadenia (EÚ) 2021/404, ktoré sa majú vykonať na základe tohto nariadenia, mali nadobudnúť účinnosť čo najskôr.
(16)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO NARIADENIE:
Článok 1 Prílohy V a XIV k vykonávaciemu nariadeniu (EÚ) 2021/404 sa menia v súlade s prílohou k tomuto nariadeniu.